Հայաստանի շրջակա միջավայրի նախարարություն

Հայաստանի Հանրապետության շրջակա միջավայրի նախարարություն 

Խորհրդային Հայաստանում շրջակա միջավայրի պահպանության խնդիրներին ուշադրություն է դարձվել 1961 թվականից, երբ ՀԽՍՀ Մինիստրների սովետին առընթեր ստեղծվել է Մակերևութային և ստորերկրյա ջրային ռեսուրսների օգտագործման և պահպանության վարչությունը։

1967 թվականի մարտին, ՀԽՍՀ Գերագույն սովետի հրամանագրով վարչությունը վերակազմավորվել է ՀԽՍՀ Մինիստրների սովետի Մակերևութային և ստորերկրյա ջրային ռեսուրսների օգտագործման և պահպանության պետական կոմիտեի։ 

1986 թվականի փետրվարի 26-ին ՀԽՍՀ Մինիստրների սովետի որոշմամբ (թիվ 119) այն վերակազմավորվել է ՀԽՍՀ Շրջակա միջավայրի պահպանության պետական կոմիտեի։ 

1989 թվականի հունվարի 8-ին, ՀԽՍՀ Մինիստրների սովետի որոշմամբ այն վերանվանվել է Բնության պահպանության պետական կոմիտեի։ 

(1991-1995 թվականներին՝ Բնության և շրջակա միջավայրի պահպանություն, 1995-1996 թվականներին՝ Բնության պահպանության և ընդերքի), գործադիր իշխանության հանրապետական մարմին, որը մշակում և իրականացնում է Հայաստանի Հանրապետության կառավարության շրջակա միջավայրի պահպանության և բնական ռեսուրսների բանական օգտագործման բնագավառներում պետական քաղաքականությունը։ 

Կազմավորվել է Բնության պահպանության պետական կոմիտեի (1989) հիման վրա (1961-1967 թվականներին՝ Մակերևութային և ստորերկրյա ջրային պաշարների օգտագործման և պահպանության վարչություն, 1967-1986 թվականներին՝ պետական կոմիտե, 1986-1989 թվականներին՝ Շրջակա միջավայրի պահպանության պետական կոմիտե)։

Ընդհանուր տեղեկատվություն
Նախարար

Հակոբ Սիմիդյան -Քաղաքացիական պայմանագիր կուսակցություն

Տեղակալներ՝ 
 Գայանե Գաբրիելյան
 Արամ Մեյմարյան
 Տիգրան Գաբրիելյան

Հիմնական խնդիրներ 
Հիմնական խնդիրներն են

- շրջակա միջավայրի՝ մթնոլորտի, ջրերի, ընդերքի, հողերի,  կենդանական ու բուսական աշխարհի պահպանության, բարելավման, դրա վրա բնական կամ մարդածին բացասական և վնասակար ներգործությունների կանխարգելման կամ նվազեցման, ինչպես նաև, բնության հատուկ պահպանվող տարածքների, անտառների կայուն կառավարման, պահպանության, պաշտպանության, վերարտադրության և օգտագործման ոլորտներում Հայաստանի Հանրապետության կառավարության քաղաքականության մշակումն ու իրականացումը, 

- կլիմայի փոփոխության հիմնախնդիրների լուծմանն ուղղված, ներառյալ` հարմարվողականության ոլորտի, Հայաստանի Հանրապետության կառավարության քաղաքականության մշակումն ու իրականացումը,

- բնական պաշարների (բացառությամբ օգտակար հանածոների պաշարների) ողջամիտ օգտագործման, վերականգնման և վերարտադրության ոլորտում Հայաստանի Հանրապետության կառավարության քաղաքականության մշակումն ու իրականացումը,

- շրջակա միջավայրի պահպանությունը տնտեսական, սոցիալական և այլ ոլորտներում ինտեգրելու՝ Հայաստանի Հանրապետության կառավարության քաղաքականության մշակումը.

- շրջակա միջավայրի ու բնական պաշարների վիճակի, բնական երևույթների, մարդածին ազդեցության հետևանքով շրջակա միջավայրի փոփոխությունների դիտարկումը, բացահայտումը և գնահատումը,

- էկոլոգիական իրազեկման, մշակույթի, դաստիարակության քաղաքականության մշակումն ու իրականացումը, մասնակցությունը էկոլոգիական կրթության և գիտության քաղաքականության մշակմանը։

Ունի հետևյալ  մասնագիտական կառուցվածքային ստորաբաժանումները՝

- անտառային քաղաքականության վարչություն,

- առաջին բաժին,

- բնության հատուկ պահպանվող տարածքների և կենսաբազմազանության քաղաքականության վարչություն,

- թափոնների և մթնոլորտ արտանետումների կառավարման վարչություն,

- իրավաբանական վարչություն,

- կենսառեսուրսների կառավարման վարչություն,

- կլիմայական քաղաքականության վարչություն,

- հասարակայնության հետ կապերի​​​​​​​ բաժին,

- հողերի և ընդերքի քաղաքականության վարչություն,

- մարդկային ռեսուրսների կառավարման բաժին,

- մթնոլորտային քաղաքականության վարչություն,

- միջազգային համագործակցության վարչություն,

- ջրային քաղաքականության վարչություն,

- ջրային ռեսուրսների կառավարման վարչություն,

- ռազմավարական քաղաքականության վարչություն,

- վտանգավոր նյութերի և թափոնների քաղաքականության վարչություն,

- քարտուղարություն,

- ֆինանսատնտեսական վարչություն։

Առանձնացված կառույցներն են՝

- Անտառային կոմիտեն

- ‹‹Հիդրոօդերևութաբանության և մոնիթորինգի կենտրոն›› ՊՈԱԿ

- ‹‹Շրջակա միջավայրի վրա ազդեցության փորձաքննական կենտրոն›› ՊՈԱԿ

- ‹‹Խոսրովի անտառ›› պետական արգելոց›› ՊՈԱԿ

- ‹‹Զանգեզուր›› կենսոլորտային համալիր›› ՊՈԱԿ

- ‹‹Արգելոցապարկային համալիր›› ՊՈԱԿ

- ‹‹Արփի լիճ›› ազգային պարկ›› ՊՈԱԿ

- ‹‹Դիլիջան›› ազգային պարկ›› ՊՈԱԿ

- ‹‹Սևան›› ազգային պարկ›› ՊՈԱԿ

- ‹‹Հայաստանի բնության պետական թանգարան›› ՊՈԱԿ

- ‹‹Բնապահպանական ծրագրերի իրականացման գրասենյակ›› ՊՀ

Համաձայնագրեր 
Մշակվել են բնապահպանական ոլորտը կանոնակարգող համաձայնագրեր, իրավական ակտերի նախագծեր։ Իրականացվում են Սևանա լճի էկոհամակարգի վերականգնման, պահպանման, վերարտադրման և օգտագործման միջոցառումներ՝ ձկնային պաշարների համալրում, սիգի ու խեցգետնի պոպուլացիաների վիճակի գնահատում, արդյունագործական պաշարների և արդյունագործական որսի տարեկան առավելագույն չափաքանակների որոշում։ Իրագործվել են բուսական և կենդանական պաշարների հաշվառում և գույքագրում, բնության հատուկ պահպանվող տարածքներում գիտական ուսումնասիրություններ։ Բնապահպանության ոլորտում զարգանում է նաև միջազգային համագործակցությունը։ Հայաստանում ստեղծվել են 15 բնապահպանական տեղեկատվության հասարակական (Օրհուսի) կենտրոն։

Ծանոթագրություններ

Աղբյուր
 Հայաստանի Հանրապետության Կառավարության կայք էջ, ՀՀ Շրջակա միջավայրի նախարարություն

Արտաքին հղումներ
 Պաշտոնական կայք

Հայաստանի բնապահպանության նախարարություն